CELEX: 
Language: sl
Date: 2020-11-06 00:00:00
Title: DELEGIRANA UREDBA KOMISIJE (EU) …/… o spremembi Delegirane uredbe (EU) 2019/1122 glede delovanja registra Unije na podlagi Uredbe (EU) 2018/841 Evropskega parlamenta in Sveta

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba LULUCF
                  1
                je bila sprejeta 30. maja 2018. Prvič vzpostavlja obveznost v sektorju rabe zemljišč, spremembe rabe zemljišč in gozdarstva (v nadaljnjem besedilu: LULUCF) kot del celotne obveznosti Unije v zvezi z zmanjšanjem emisij toplogrednih plinov: v skladu s členom 4 uredbe LULUCF morajo države članice zagotoviti, da njihove obračunane emisije ne presežejo odvzemov v sektorju LULUCF (obveznost „ne presežka“). Uredba LULUCF olajšuje izpolnjevanje obveznosti „ne presežka“ s tem, da državam članicam omogoča uporabo prilagodljivosti v okviru LULUCF in UPP
                  2
               . Države članice, ki ne morejo uravnotežiti svojih emisij v eni obračunski kategoriji zemljišč z odvzemi v drugi obračunski kategoriji zemljišč, lahko presežne odvzeme kupijo od drugih držav članic ali pa za ta namen uporabijo svoje dodeljene količine na podlagi UPP. Podobno lahko države članice, ki obračunajo presežke v zvezi z gozdnimi zemljišči, s katerimi se gospodari, pod določenimi pogoji uporabijo prilagodljivost za gozdna zemljišča, s katerimi se gospodari. Države članice lahko tudi prenesejo svoje presežne odvzeme za izpolnitev svojih obveznosti na podlagi UPP, in sicer prav tako pod določenimi pogoji, ali pa presežne odvzeme shranijo za naslednja obdobja skladnosti. Uredba LULUCF zahteva, da se prek registra Unije izvaja poseben sistem obračunavanja v Uniji. 
            
            
               Novo uredbo o registru, UPP in uredbo LULUCF je treba razlagati skupaj z uredbo o upravljanju energetske unije
                  3
               , ki v členu 37 določa časovni načrt za cikle skladnosti. Ti cikli bi se morali začeti po celovitem pregledu podatkov iz nacionalnih evidenc, tj. leta 2027 za obdobje 2021–2025 in leta 2032 za obdobje 2026–2030.
            
            
               2.POSVETOVANJA PRED SPREJETJEM AKTA
            
            
               Komisija je 27. marca 2018 ustanovila strokovno skupino za podnebno politiko. Za pripravo te delegirane uredbe je imela strokovna skupina za podnebno politiko sestanke 3. aprila 2018, 18. maja 2018, 11.–12. junija 2018 in 3. julija 2018.
            
            
               Dokumenti, ki se nanašajo na te sestanke, so bili hkrati poslani Evropskemu parlamentu in Svetu, kot določa skupni dogovor glede delegiranih aktov, priložen Medinstitucionalnemu sporazumu o boljši pripravi zakonodaje
                  4
               . Pripombe, ki jih je izrazila strokovna skupina, so bile upoštevane pri pripravi osnutka delegirane uredbe.
            
            
               Poleg tega so se na portalu za boljše pravno urejanje štiri tedne, in sicer med 9. januarjem in 6. februarjem 2019, zbirale povratne informacije o besedilu delegirane uredbe. Prejeti so bili trije prispevki, vse so poslali javni organi. V pripombah so bili podani podobni argumenti ali informacije kot med obširnimi razpravami v okviru strokovne skupine za podnebno politiko, zato Komisija besedila delegirane uredbe ni spreminjala.
            
            
               3.PRAVNI ELEMENTI DELEGIRANEGA AKTA
            
            
               Poglavje „Transakcije na podlagi Uredbe (EU) 2018/841“ določa pravila, ki omogočajo izvajanje skladnosti z LULUCF prek registra Unije. Členi od 59t do 59zb določajo pravila za vnašanje podatkov o pregledanih emisijah toplogrednih plinov na račune za skladnost z LULUCF, izračun stanja in določanje stopnje skladnosti računa za skladnost z LULUCF za vsako državo članico za vsako obdobje skladnosti za LULUCF ter za uporabo popravnih ukrepov v skladu s členoma 11(2) in 15(2) uredbe LULUCF. Poleg tega členi od 59x do 59z tega poglavja določajo pravila za zagotavljanje natančnega obračunavanja transakcij v zvezi z izvajanjem prilagodljivosti iz členov od 11 do 13 uredbe LULUCF. Zlasti člena 59w in 59x določata pravila za izdajanje enot blažitve za zemljišča in za prenos takih enot med računi za skladnost z LULUCF ter med računi za skladnost za LULUCF in računi za skladnost z UPP. Člena 59y in 59z skupaj s Prilogo XIV določata pravila, potrebna za izvajanje prilagodljivosti za gozdna zemljišča, s katerimi se gospodari, v skladu s členom 13 uredbe LULUCF. Priloga XIII vsebuje zahtevo, da se informacije v zvezi z LULUCF javno objavijo.
            
            
               DELEGIRANA UREDBA KOMISIJE (EU) …/…
            
            
               z dne 6.11.2020
            
            
               o spremembi Delegirane uredbe (EU) 2019/1122 glede delovanja registra Unije na podlagi Uredbe (EU) 2018/841 Evropskega parlamenta in Sveta
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2018/841 Evropskega parlamenta in Sveta z dne 30. maja 2018 o vključitvi emisij toplogrednih plinov in odvzemov zaradi rabe zemljišč, spremembe rabe zemljišč in gozdarstva v okvir podnebne in energetske politike do leta 2030 ter spremembi Uredbe (EU) št. 525/2013 in Sklepa št. 529/2013/EU
                  5
                in zlasti člena 15(1) Uredbe,  
            
            
               ob upoštevanju naslednjega:
            
            
               (1)Delegirana uredba Komisije (EU) 2019/1122
                  6
                določa pravila o delovanju registra Unije, vzpostavljenega na podlagi Direktive 2003/87/ES Evropskega parlamenta in Sveta
                  7
               .
            
            
               (2)Pravila o registru Unije bi bilo treba prilagoditi, da se omogoči evidentiranje količin obračunanih emisij in odvzemov v skladu z Uredbo (EU) 2018/841 ter zagotovi natančno obračunavanje transakcij v zvezi z izvajanjem prilagodljivosti iz členov 11, 12 in 13 navedene uredbe. Poleg tega bi moral register Unije zagotavljati, da ni prenosov, nezdružljivih z obveznostmi, ki izhajajo iz Uredbe (EU) 2018/841.
            
         
         
            
               (3)Za vsako državo članico bi bilo treba ustvariti po en račun za skladnost za emisije in odvzeme toplogrednih plinov zaradi rabe zemljišč, spremembe rabe zemljišč in gozdarstva (v nadaljnjem besedilu: račun za skladnost z LULUCF) ter na njem evidentirati količino obračunanih emisij in odvzemov za vsako obračunsko kategorijo zemljišč. Če je stanje na računu države članice za skladnost z LULUCF pozitivno, bi moral register Unije izdati enote blažitve za zemljišča na računu zadevne države članice za skladnost z LULUCF v količinah, določenih v skladu s členom 4 Uredbe (EU) 2018/841. Enote blažitve za zemljišča bi bilo treba hraniti samo na računih držav članic za skladnost z LULUCF v registru Unije, pod določenimi pogoji in na zahtevo države članice pa bi bilo treba dovoliti njihov prenos na račun za skladnost za izpolnitev obveznosti iz Uredbe (EU) 2018/842
                  8
                (račun za skladnost z UPP).
            
            
               (4)Da se omogoči uporaba prilagodljivosti za gozdna zemljišča, s katerimi se gospodari, iz člena 13 Uredbe (EU) 2018/841, bi bilo treba v registru Unije ustvariti dodeljene prilagodljivosti za gozdna zemljišča, s katerimi se gospodari. Dodeljene prilagodljivosti za gozdna zemljišča, s katerimi se gospodari, bi bilo treba evidentirati na računu Unije, ustvarjenem za ta namen, in treba bi bilo omogočiti prenose takih dodeljenih prilagodljivosti, če so izpolnjeni pogoji iz člena 13 Uredbe (EU) 2018/841.
            
            
               (5)Register Unije bi moral omogočati tudi izvajanje preverjanj skladnosti v skladu z Uredbo (EU) 2018/841 z zagotavljanjem postopkov za vnašanje podatkov o pregledanih emisijah toplogrednih plinov na račune za skladnost z LULUCF, določanje stopnje skladnosti računa za skladnost z LULUCF za vsako državo članico za vsako obdobje skladnosti, določeno v Uredbi (EU) 2018/841, ter uporabo popravnih ukrepov v skladu s členoma 11(2) in 15(2) Uredbe (EU) 2018/841.
            
            
               (6)Delegirano uredbo (EU) 2019/1122 bi bilo zato treba ustrezno spremeniti –
            
            
               SPREJELA NASLEDNJO UREDBO:
            
            
               Člen 1
            
            
               Delegirana uredba (EU) 2019/1122 se spremeni:
            
            
               (1)v sklicevanja se doda besedilo:
            
            
               „ob upoštevanju Uredbe (EU) 2018/841 Evropskega parlamenta in Sveta z dne 30. maja 2018 o vključitvi emisij toplogrednih plinov in odvzemov zaradi rabe zemljišč, spremembe rabe zemljišč in gozdarstva v okvir podnebne in energetske politike do leta 2030 ter spremembi Uredbe (EU) št. 525/2013 in Sklepa št. 529/2013/EU* ter zlasti člena 15(1) Uredbe,
            
            
               _________________________
            
            
               * UL L 156, 19.6.2018, str. 1.“; 
            
            
               (2)v členu 2 se doda odstavek:
            
            
               „Ta uredba se uporablja tudi za evidentirane emisije in odvzeme ter izdane enote v skladu s členom 15 Uredbe (EU) 2018/841.“;
            
            
               (3)člen 3 se spremeni:
            
            
               (a)točka (12) se nadomesti z naslednjim:
            
            
               „(12) ‚transakcija‘ pomeni postopek v registru Unije, ki vključuje prenos pravice do emisije, enote dodeljenih letnih emisij, enote blažitve za zemljišča ali dodeljene prilagodljivosti za gozdna zemljišča, s katerimi se gospodari, z enega računa na drugega;“;
            
            
               (b)dodajo se naslednje točke (25), (26) in (27):
            
            
               „(25) ‚obdobje skladnosti za rabo zemljišč, spremembo rabe zemljišč in gozdarstvo‘ (v nadaljnjem besedilu: obdobje skladnosti za LULUCF) pomeni petletno obdobje od 1. januarja 2021 do 31. decembra 2025 ali od 1. januarja 2026 do 31. decembra 2030, v katerem države članice obračunajo emisije in odvzeme toplogrednih plinov v obračunskih kategorijah zemljišč iz člena 2 Uredbe (EU) 2018/841;
            
            
               (26) ‚enota blažitve za zemljišča‘ pomeni presežen odvzem v državi članici, določen v skladu s členom 4 Uredbe (EU) 2018/841, ki je enakovreden eni toni ekvivalenta ogljikovega dioksida;
            
            
               (27) ‚dodeljena prilagodljivost za gozdna zemljišča, s katerimi se gospodari‘, pomeni del najvišjega zneska kompenzacije, ki je na voljo državam članicam v okviru prilagodljivosti za gozdna zemljišča, s katerimi se gospodari, kot je določena v Prilogi VII k Uredbi (EU) 2018/841, ki je enakovredna eni toni ekvivalenta ogljikovega dioksida.“; 
            
         
         
            
               (4)v členu 4 se odstavek 2 nadomesti z naslednjim:
            
            
               „2. Države članice register Unije uporabljajo za izpolnjevanje svojih obveznosti iz člena 19 Direktive 2003/87/ES, člena 12 Uredbe (EU) 2018/842 Evropskega parlamenta in Sveta ter člena 15 Uredbe (EU) 2018/841. Register Unije nacionalnim administratorjem in imetnikom računov omogoča uporabo postopkov iz te uredbe.“;
            
            
               (5)v členu 7 se odstavek 5 nadomesti z naslednjim:
            
            
               „5. Centralni administrator, pristojni organi in nacionalni administratorji izvajajo le postopke, nujne za izpolnjevanje njihovih funkcij v skladu z Direktivo 2003/87/ES ter uredbama (EU) 2018/842 in (EU) 2018/841.“;
            
            
               (6)člen 12 se nadomesti z naslednjim:
            
            
               „Člen 12
                  Odpiranje računov, ki jih upravlja centralni administrator
            
            
               1. Centralni administrator odpre vse upravljavske račune ETS v registru Unije, račun za skupno količino AEA v EU, račun za izbris v skladu z Uredbo (EU) 2018/842 (v nadaljnjem besedilu: račun za izbris po UPP), račun za skupno količino AEA v EU po Prilogi II, račun za varnostno rezervo v EU po UPP in po en račun za skladnost z UPP za vsako državo članico za vsako leto obdobja skladnosti, račun za skladnost za emisije in odvzeme toplogrednih plinov zaradi rabe zemljišč, spremembe rabe zemljišč in gozdarstva v Uniji (v nadaljnjem besedilu: račun za skladnost z LULUCF v EU), račun za izbris za LULUCF v EU, račun za skupno količino dodeljenih prilagodljivosti za gozdna zemljišča, s katerimi se gospodari, v Uniji (v nadaljnjem besedilu: račun za skupno količino MFLFA v EU) ter po en račun za skladnost z LULUCF za vsako državo članico za vsako obdobje skladnosti za LULUCF. 
            
            
               2. Nacionalni administrator, imenovan v skladu s členom 7(1), deluje kot pooblaščeni zastopnik računov za skladnost z UPP in računov za skladnost z LULUCF.“;
            
            
               (7)vstavi se člen 27b:
            
            
               „Člen 27b
            
            
               Zapiranje računov za skladnost z LULUCF
            
            
               1. Centralni administrator račun za skladnost z LULUCF zapre ne prej kot en mesec po določitvi stopnje skladnosti za zadevni račun v skladu s členom 59za in potem ko imetniku računa pošlje predhodno obvestilo.
            
            
               2. Centralni administrator zagotovi, da register Unije izvede prenos vseh preostalih enot blažitve za zemljišča (v nadaljnjem besedilu: LMU), AEA ali dodeljenih prilagodljivosti za gozdna zemljišča, s katerimi se gospodari, z računov držav članic za skladnost z LULUCF, na katerih je stanje ob zaprtju pozitivno, na račun za izbris za LULUCF v EU.“;
            
            
               (8)v naslovu IIA se doda naslednje poglavje:
            
            
               „POGLAVJE 2 
            
            
               Transakcije na podlagi Uredbe (EU) 2018/841
            
            
               Člen 59t
                  Vnos ustreznih podatkov o LULUCF
               
            
               1. Ko so na voljo ustrezni podatki o pregledanih emisijah toplogrednih plinov za zadevno obdobje skladnosti leta 2027 oziroma leta 2032, centralni administrator na račun države članice za skladnost z LULUCF pravočasno vnese količine obračunanih emisij ali obračunanih odvzemov v vsaki obračunski kategoriji zemljišč iz člena 2 Uredbe (EU) 2018/841 za ustrezno obdobje skladnosti za LULUCF. 
            
            
               2. Poleg tega centralni administrator vnese vsoto celotnih obračunanih emisij in celotnih obračunanih odvzemov v vseh obračunskih kategorijah zemljišč v vseh državah članicah za določeno obdobje skladnosti na račun za skladnost z LULUCF v EU.
            
            
         
         
            
               Člen 59u
                  Izračun stanja na računih za skladnost z LULUCF držav članic in v EU
            
            
               Centralni administrator ob vnosu ustreznih podatkov o LULUCF v skladu s členom 59t zagotovi, da register Unije izračuna stanje na računih za skladnost z LULUCF držav članic in v EU, tako da skupno količino emisij na zadevnem računu za skladnost z LULUCF odšteje od skupne količine odvzemov na istem računu za skladnost z LULUCF.
            
            
            
               Člen 59v
                  Ustvarjanje LMU
            
            
               1. Če je stanje računa države članice za skladnost z LULUCF, izračunano v skladu s členom 59u, pozitivno, centralni administrator na računu zadevne države članice za skladnost z LULUCF ustvari število LMU, ki ustreza količini presežnih odvzemov. 
            
            
               2. LMU izpolnjujejo pogoje za prenos na druge račune za skladnost z LULUCF samo pod pogoji iz členov 11 in 12 Uredbe (EU) 2018/841 ter pogoje za prenos na račun zadevne države članice za skladnost z UPP samo pod pogoji iz člena 59k te uredbe. 
            
            
            
               Člen 59w
                  Prenosi LMU med računi za skladnost z LULUCF
            
            
               1. Centralni administrator zagotovi, da register Unije na zahtevo države članice, ki ima LMU, prenese zahtevano količino LMU z računa za skladnost z LULUCF države članice, ki to zahteva, na katerega koli od naslednjih računov:
            
            
               (a)račun za skladnost z LULUCF zadevne države članice, ki ustreza drugemu obdobju skladnosti za LULUCF;  
            
            
               (b)račun za skladnost z LULUCF druge države članice. 
            
            
               2. Prenosi iz odstavka 1 se ne izvedejo, če država članica zahtevek predloži po določitvi stopnje skladnosti za zadevno obdobje skladnosti. 
                     
            
            
               3. Centralni administrator zagotovi, da se LMU, prenesene v skladu z odstavkom 1(b) tega člena, uporabijo samo za izpolnitev obveznosti države članice prejemnice iz člena 4 Uredbe (EU) 2018/841. Register Unije zaustavi kakršen koli poznejši prenos LMU z računa za skladnost z LULUCF države članice prejemnice na račun za skladnost z UPP.
            
            
            
               Člen 59x
                  Prenosi LMU in AEA med računi za skladnost z LULUCF in računi za skladnost z UPP
            
            
               1. Centralni administrator zagotovi, da register Unije na računu za skladnost z LULUCF države članice, ki ima LMU, ugotovi in prikaže količino LMU, ki izpolnjujejo pogoje za prenos na račun zadevne države članice za skladnost z UPP, tako, da LMU, ki izvirajo iz obračunskih kategorij, ki ne izpolnjujejo pogojev v skladu s členom 7 Uredbe (EU) 2018/842, odšteje od skupne količine LMU na istem računu za skladnost z LULUCF.
            
            
               2. Centralni administrator zagotovi, da register Unije na zahtevo države članice, ki ima LMU, prenese zahtevano količino LMU z računa za skladnost z LULUCF države članice, ki to zahteva, na njen račun za skladnost z UPP. Tak prenos se ne izvede, če niso izpolnjeni pogoji iz člena 59k.
            
            
               3. Če je stanje na računu države članice za skladnost z LULUCF, izračunano v skladu s členom 59u, negativno, centralni administrator zagotovi, da register Unije na zahtevo zadevne države članice prenese zahtevano količino AEA s katerega koli računa za skladnost z UPP države članice, ki to zahteva, na njen račun za skladnost z LULUCF. Tak prenos se ne izvede v katerem koli od naslednjih primerov:
            
            
               (a)država članica je zahtevala prenos količine AEA, ki presega količino, potrebno za to, da se stanje na računu za skladnost z LULUCF, ki ustreza zadevnemu obdobju skladnosti zadevne države članice z LULUCF, izračunano v skladu s členom 59u, spravi na 0; 
            
            
               (b)država članica zahtevek predloži po določitvi stopnje skladnosti za zadevno obdobje skladnosti; 
            
         
         
            
               (c)status zadevnega računa za skladnost z UPP ne omogoča prenosa.
            
            
               4. Centralni administrator zagotovi, da se AEA, prenesene v skladu z odstavkom 3 tega člena, uporabijo samo za izpolnitev obveznosti držav članic prejemnic iz člena 4 Uredbe (EU) 2018/841. Register Unije zaustavi kakršen koli poznejši prenos AEA z računa za skladnost z LULUCF države članice prejemnice na račune za skladnost z LULUCF drugih držav članic.
            
            
            
               Člen 59y
                  Ustvarjanje dodeljenih prilagodljivosti za gozdna zemljišča, s katerimi se gospodari (MFLFA)
            
            
               1. Centralni administrator na začetku obdobja skladnosti za LULUCF, in sicer od 1. januarja 2021 do 31. decembra 2025, na računu za skupno količino MFLFA v EU ustvari število MFLFA, ki je enako vsoti največjih količin MFLFA, na voljo za vse države članice za obdobje 2021–2030 v skladu s Prilogo XIV.
            
            
               2. MFLFA veljajo samo za izravnavo nekaterih obračunanih emisij zadevne države članice v obračunski kategoriji gozdnih zemljišč, s katerimi se gospodari, da bi izpolnila svoje obveznosti iz člena 4 Uredbe (EU) 2018/841. MFLFA lahko izpolnjujejo pogoje samo za prenos z računa za skupno količino MFLFA v EU na račun za skladnost z LULUCF zadevne države članice.  
            
            
            
               Člen 59z
                  Prenos MFLFA na račun države članice za skladnost z LULUCF
            
            
               1. Centralni administrator zagotovi, da register Unije na zahtevo države članice prenese zahtevano količino MFLFA z računa za skupno količino MFLFA v EU na račun za skladnost z LULUCF države članice, ki to zahteva. Tak prenos se ne izvede v katerem koli od naslednjih primerov:
            
            
               (a)stanje na računu države članice za skladnost z LULUCF, ki ustreza zadevnemu obdobju skladnosti za LULUCF, izračunano v skladu s členom 59u, je enako nič ali pozitivno; 
            
            
               (b)država članica je zahtevala prenos količine MFLFA, ki presega količino, potrebno za to, da se stanje na računu za skladnost z LULUCF, ki ustreza zadevnemu obdobju skladnosti zadevne države članice z LULUCF, izračunano v skladu s členom 59u, spravi na 0;
            
            
               (c)stanje na računu za skladnost z LULUCF v EU, ki ustreza zadevnemu obdobju skladnosti za LULUCF, izračunano ob upoštevanju prenosov, izvedenih v skladu s členom 59x, je negativno; 
            
            
               (d)država članica je zahtevala prenos količine MFLFA, ki presega najvišje mejne vrednosti iz Priloge XIV, ki se po potrebi preračunajo ob upoštevanju prejšnjih zahtevkov iste države članice v skladu s tem členom; 
            
            
               (e)država članica je zahtevala prenos količine MFLFA, ki presega količino ponorov, obračunanih kot emisije glede na svojo referenčno vrednost za gospodarjenje z gozdovi, v obračunski kategoriji gozdnih zemljišč, s katerimi se gospodari; 
            
            
               (f)država članica zahtevek predloži po določitvi stopnje skladnosti za zadevno obdobje skladnosti; 
            
            
               (g)država članica v svojo strategijo, predloženo v skladu s členom 15 Uredbe (EU) 2018/1999
                  9
               , ni vključila obstoječih ali načrtovanih konkretnih ukrepov za zagotovitev ohranitve ali povečanja, kot je ustrezno, ponorov in zbiralnikov iz gozdov.
            
            
               2. Da se prepreči dvojno štetje, centralni administrator zagotovi, da register Unije pri izvajanju prenosa v skladu s prvim odstavkom tega člena odšteje ustrezne količine MFLFA, prenesene na račun za skladnost z LULUCF države članice, ki to zahteva, z računa za skupno količino MFLFA v EU.
            
            
            
               Člen 59za
                  Določanje stopenj skladnosti in prisilna skladnost
            
            
               1. Centralni administrator zagotovi, da register Unije po obdobju, kot je določeno v zakonodaji Unije za izvajanje prilagodljivosti v skladu s členi 11, 12 in 13 Uredbe (EU) 2018/841, določi stopnjo skladnosti za račun za skladnost z LULUCF vsake države članice tako, da skupno količino obračunanih emisij odšteje od vsote LMU, AEA in MFLFA na istem računu za skladnost z LULUCF.
            
         
         
            
               2. Če je stopnja skladnosti računa države članice za skladnost, določena v skladu z odstavkom 1, negativna, centralni administrator zagotovi, da register Unije na račun zadevne države članice za skladnost z LULUCF prenese količino AEA, potrebno za to, da se doseže stopnja skladnosti 0, in sicer v enakih delih z računov zadevne države članice za skladnost z UPP, ki ustrezajo zadevnim letom.  
            
            
               3. Če je stopnja skladnosti računa države članice za skladnost, določena v skladu z odstavkom 1, pozitivna, centralni administrator zagotovi, da register Unije vse preostale LMU prenese na račun za izbris za LULUCF v EU, da se doseže stopnja skladnosti 0.
            
            
               4. V primeru prisilne skladnosti v skladu z odstavkom 2 centralni administrator zagotovi, da register Unije preračuna stopnjo skladnosti za zadevni račun za skladnost z LULUCF ob upoštevanju količin prenesenih AEA.
            
            
            
               Člen 59zb
                  Popravni ukrep 
            
            
               1. Če država članica ne izpolnjuje zahtev glede spremljanja iz člena 26(3) Uredbe (EU) 2018/1999, centralni administrator zadevni državi članici začasno prepove prenose ali shranjevanje LMU na podlagi člena 59w te uredbe ali uporabo MFLFA na podlagi člena 59z te uredbe tako, da zaustavi transakcije z računa in na račun zadevne države članice za skladnost z LULUCF, ki ustreza zadevnemu obdobju skladnosti za LULUCF. Centralni administrator spremeni status računa države članice za skladnost z LULUCF iz odprtega v blokiran.
            
            
               2. Na zahtevo države članice, ki dokaže, da izpolnjuje zahteve glede spremljanja iz odstavka 1, centralni administrator spremeni status računa države članice za skladnost z LULUCF iz blokiranega v odprt.“;
            
            
               (9)v členu 70 se odstavek 2 nadomesti z naslednjim:
            
            
               „2. Centralni administrator zagotovi, da EUTL ob upoštevanju specifikacij za izmenjavo podatkov in tehničnih specifikacij iz člena 75 te uredbe izvaja samodejne preglede vseh postopkov, da bi se odkrile nepravilnosti in razlike, ki kažejo na to, da predlagani postopek ne izpolnjuje zahtev iz Direktive 2003/87/ES, uredb (EU) 2018/842 in (EU) 2018/841 ter te uredbe.“;
            
            
               (10)Priloga I k Delegirani uredbi (EU) 2019/1122 se spremeni v skladu s Prilogo I k tej uredbi;
            
            
               (11)Priloga XIII k Delegirani uredbi (EU) 2019/1122 se spremeni v skladu s Prilogo II k tej uredbi.  
            
            
               (12)Delegirani uredbi (EU) 2019/1122 se doda Priloga XIV, kot je določena v Prilogi III k tej uredbi.
            
            
               Člen 2
                  Začetek veljavnosti
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 1. januarja 2021.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 6.11.2020
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) 2018/841 Evropskega parlamenta in Sveta z dne 30. maja 2018 o vključitvi emisij toplogrednih plinov in odvzemov zaradi rabe zemljišč, spremembe rabe zemljišč in gozdarstva v okvir podnebne in energetske politike do leta 2030 ter spremembi Uredbe (EU) št. 525/2013 in Sklepa št. 529/2013/EU (UL L 156, 19.6.2018, str. 1).
               
               
                  
                     (2)
                  
                        Uredba (EU) 2018/842 Evropskega parlamenta in Sveta z dne 30. maja 2018 o zavezujočem letnem zmanjšanju emisij toplogrednih plinov za države članice v obdobju od 2021 do 2030 kot prispevku k podnebnim ukrepom za izpolnitev zavez iz Pariškega sporazuma ter o spremembi Uredbe (EU) št. 525/2013 (UL L 156, 19.6.2018, str. 26).
               
               
                  
                     (3)
                  
                        Uredba (EU) 2018/1999 Evropskega parlamenta in Sveta z dne 11. decembra 2018 o upravljanju energetske unije in podnebnih ukrepov, spremembi uredb (ES) št. 663/2009 in (ES) št. 715/2009 Evropskega parlamenta in Sveta, direktiv 94/22/ES, 98/70/ES, 2009/31/ES, 2009/73/ES, 2010/31/EU, 2012/27/EU in 2013/30/EU Evropskega parlamenta in Sveta, direktiv Sveta 2009/119/ES in (EU) 2015/652 ter razveljavitvi Uredbe (EU) št. 525/2013 Evropskega parlamenta in Sveta (UL L 328, 21.12.2018, str. 1).
               
               
                  
                     (4)
                  
                        Medinstitucionalni sporazum z dne 13. aprila 2016 med Evropskim parlamentom, Svetom Evropske unije in Evropsko komisijo o boljši pripravi zakonodaje (UL L 123, 12.5.2016, str. 1).
               
               
                  
                     (5)
                  
                        UL L 156, 19.6.2018, str. 1.
               
               
                  
                     (6)
                  
                        Delegirana uredba Komisije (EU) 2019/1122 z dne 12. marca 2019 o dopolnitvi Direktive 2003/87/ES Evropskega parlamenta in Sveta glede delovanja registra Unije (UL L 177, 2.7.2019, str. 3).
               
               
                  
                     (7)
                  
                        Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (UL L 275, 25.10.2003, str. 32). 
               
               
                  
                     (8)
                  
                        Uredba (EU) 2018/842 Evropskega parlamenta in Sveta z dne 30. maja 2018 o zavezujočem letnem zmanjšanju emisij toplogrednih plinov za države članice v obdobju od 2021 do 2030 kot prispevku k podnebnim ukrepom za izpolnitev zavez iz Pariškega sporazuma ter o spremembi Uredbe (EU) št. 525/2013 (UL L 156, 19.6.2018, str. 26).
               
               
                  
                     (9)
                  
                        Uredba (EU) 2018/1999 Evropskega parlamenta in Sveta z dne 11. decembra 2018 o upravljanju energetske unije in podnebnih ukrepov, spremembi uredb (ES) št. 663/2009 in (ES) št. 715/2009 Evropskega parlamenta in Sveta, direktiv 94/22/ES, 98/70/ES, 2009/31/ES, 2009/73/ES, 2010/31/EU, 2012/27/EU in 2013/30/EU Evropskega parlamenta in Sveta, direktiv Sveta 2009/119/ES in (EU) 2015/652 ter razveljavitvi Uredbe (EU) št. 525/2013 Evropskega parlamenta in Sveta (UL L 328, 21.12.2018, str. 1).
               
            
      
    ---documentbreak--- 
      
         
         
            
               PRILOGA I
            
            
               V Prilogi I k Delegirani uredbi (EU) 2019/1122 se dodajo naslednje vrstice v preglednici I-II: 
            
            
            
                     
                        Ime vrste računa
                     
                  
                  
                     
                        Imetnik računa
                     
                  
                  
                     
                        Administrator računa
                     
                  
                  
                     
                        Število računov te vrste
                     
                  
                  
                     
                        AEA
                     
                  
                  
                     
                        Obračunane emisije/ 
                        obračunani odvzemi
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        Račun za skladnost z LULUCF v EU
                     
                  
                  
                     
                        EU
                     
                  
                  
                     
                        centralni administrator
                     
                  
                  
                     
                        1
                     
                  
                  
                     
                        ne
                     
                  
                  
                     
                        da
                     
                  
                  
                     
                        ne
                     
                  
                  
                     
                        ne
                     
                  
               
                     
                        Račun za izbris za LULUCF v EU
                     
                  
                  
                     
                        EU
                     
                  
                  
                     
                        centralni administrator
                     
                  
                  
                     
                        1
                     
                  
                  
                     
                        da
                     
                  
                  
                     
                        da
                     
                  
                  
                     
                        da
                     
                  
                  
                     
                        da
                     
                  
               
                     
                        Račun za skupno količino MFLFA v EU
                     
                  
                  
                     
                        EU
                     
                  
                  
                     
                        centralni administrator
                     
                  
                  
                     
                        1
                     
                  
                  
                     
                        ne
                     
                  
                  
                     
                        ne
                     
                  
                  
                     
                        ne
                     
                  
                  
                     
                        da
                     
                  
               
                     
                        Račun za skladnost z LULUCF
                     
                  
                  
                     
                        država članica
                     
                  
                  
                     
                        centralni administrator
                     
                  
                  
                     
                        eden za vsako od dveh obdobij skladnosti za vsako državo članico
                     
                  
                  
                     
                        da
                     
                  
                  
                     
                        da
                     
                  
                  
                     
                        da
                     
                  
                  
                     
                        da
                     
                  
               
            
               PRILOGA II
            
            
               Priloga XIII k Delegirani uredbi (EU) 2019/1122 se spremeni:
            
            
            
               (1)v točki II se vstavi naslednja točka 7a:
            
            
               „7a.
                     Centralni administrator javno objavi in, če je to ustrezno, vsakih 24 ur posodobi naslednje informacije za vsak račun za skladnost z LULUCF:
            
            
               (a)informacije o državi članici, ki je imetnica računa;
            
            
               (b)status vsakega računa za skladnost z LULUCF v skladu s členom 9;
            
            
               (c)ustrezne podatke o LULUCF v skladu s členom 59t;
            
            
               (d)stanje na računih za skladnost z LULUCF držav članic in v EU v skladu s členom 59u;
            
            
               (e)količino LMU na vsakem računu države članice za skladnost z LULUCF;
            
            
               (f)količino LMU na vsakem računu države članice za skladnost z LULUCF, ki izpolnjuje pogoje za prenos na račun za skladnost z UPP;
            
            
               (g)stopnjo skladnosti v skladu s členom 59za za vsak račun za skladnost z LULUCF:
            
            
               (i)A za skladnost;
            
            
               (ii)I za neskladnost;
            
         
         
            
               (h)informacije o prenosih LMU med računi za skladnost z LULUCF v skladu s členom 59w ter med računi za skladnost z LULUCF in računi za skladnost z UPP v skladu s členoma 59k in 59x;
            
            
               (i)informacije o prenosih AEA v skladu s členoma 59x in 59za med računi za skladnost z UPP in računi za skladnost z LULUCF;
            
            
               (j)informacije o prenosih MFLFA z računa za skupno količino MFLFA v EU na račune držav članic za skladnost z LULUCF;
            
            
               (k)naslednje informacije o vsaki dokončani transakciji:
            
            
               (i)ime in identifikacijsko oznako imetnika računa, ki je začel prenos;
            
            
               (ii)ime in identifikacijsko oznako imetnika prevzemnega računa;
            
            
               (iii)količino LMU in MFLFA, vključenih v transakcijo; 
            
            
               (iv)identifikacijsko oznako transakcije;
            
            
               (v)datum in čas, ko je bila transakcija dokončana (po srednjeevropskem času);
            
            
               (vi)vrsto transakcije.“;
            
            
               (1)v točki II se doda naslednja točka 9:
            
            
               „9.
                     Register Unije na delu svojega spletnega mesta, dostopnem samo imetniku računa za skladnost z LULUCF, prikazuje in v realnem času posodablja naslednje informacije:
            
            
               (a)trenutna lastništva;
            
            
               (b)seznam predlaganih transakcij, ki jih je začel zadevni imetnik računa, pri čemer so za vsako predlagano transakcijo navedeni:
            
            
               (i)elementi iz točke 7a(k);
            
            
               (ii)datum in čas, ko je bila transakcija predlagana (po srednjeevropskem času);
            
            
               (iii)trenutni status zadevne predlagane transakcije;
            
            
               (iv)vse vrnjene odzivne oznake, ki so posledica pregledov, ki sta jih opravila register in EUTL;
            
            
               (c)seznam LMU in MFLFA, ki jih je ta račun pridobil po dokončanih transakcijah, s podrobno navedbo elementov iz točke 7a(k) za vsako transakcijo;
            
            
               (d)seznam LMU, ki so bile prenesene z zadevnega računa po dokončanih transakcijah, s podrobno navedbo elementov iz točke 7a(k) za vsako transakcijo.“
            
         
         
            
            
               PRILOGA III
            
            
            
               „PRILOGA XIV
            
            
               Največja količina dodeljenih prilagodljivosti za gozdna zemljišča, s katerimi se gospodari, ki je na voljo državam članicam v obdobju 2021–2030
            
            
            
                     
                        Država članica
                     
                  
                  
                     
                        Največja količina MFLFA v obdobju 2021–2030 
                     
                  
               
                     
                        Belgija
                     
                  
                  
                     
                        2 200 000
                     
                  
               
                     
                        Bolgarija
                     
                  
                  
                     
                        5 600 000
                     
                  
               
                     
                        Češka
                     
                  
                  
                     
                        3 100 000
                     
                  
               
                     
                        Danska
                     
                  
                  
                     
                        100 000
                     
                  
               
                     
                        Nemčija
                     
                  
                  
                     
                        27 600 000
                     
                  
               
                     
                        Estonija
                     
                  
                  
                     
                        9 800 000
                     
                  
               
                     
                        Irska
                     
                  
                  
                     
                        200 000
                     
                  
               
                     
                        Grčija
                     
                  
                  
                     
                        1 000 000
                     
                  
               
                     
                        Španija
                     
                  
                  
                     
                        15 900 000
                     
                  
               
                     
                        Francija
                     
                  
                  
                     
                        61 500 000
                     
                  
               
                     
                        Hrvaška
                     
                  
                  
                     
                        9 600 000
                     
                  
               
                     
                        Italija
                     
                  
                  
                     
                        14 500 000
                     
                  
               
                     
                        Ciper
                     
                  
                  
                     
                        30 000
                     
                  
               
                     
                        Latvija
                     
                  
                  
                     
                        25 600 000
                     
                  
               
                     
                        Litva
                     
                  
                  
                     
                        3 400 000
                     
                  
               
                     
                        Luksemburg
                     
                  
                  
                     
                        300 000
                     
                  
               
                     
                        Madžarska
                     
                  
                  
                     
                        900 000
                     
                  
               
                     
                        Malta
                     
                  
                  
                     
                        0
                     
                  
               
                     
                        Nizozemska
                     
                  
                  
                     
                        300 000
                     
                  
               
                     
                        Avstrija
                     
                  
                  
                     
                        17 100 000
                     
                  
               
                     
                        Poljska
                     
                  
                  
                     
                        22 500 000
                     
                  
               
                     
                        Portugalska
                     
                  
                  
                     
                        6 200 000
                     
                  
               
                     
                        Romunija
                     
                  
                  
                     
                        13 400 000
                     
                  
               
                     
                        Slovenija
                     
                  
                  
                     
                        17 200 000
                     
                  
               
                     
                        Slovaška
                     
                  
                  
                     
                        6 500 000
                     
                  
               
                     
                        Finska 
                     
                  
                  
                     
                        54 100 000
                     
                  
               
                     
                        Švedska
                     
                  
                  
                     
                        47 500 000
                     
                  
               
                     
                        Združeno kraljestvo
                     
                  
                  
                     
                        3 300 000“